Senatvė (2021 filmas)
Senatvė (angl. Old) – 2021 m. JAV trileris, kurį parašė, režisavo ir prodiusavo M. Night Shyamalan. Filmas sukurtas pagal Pierre Oscar Levy ir Frederik Peeters prancūzų kalba parašytą šveicarų grafinį romaną „Smėlio pilis“. Filmo siužetas pasakoja apie grupę nuošaliame paplūdimyje atsidūrusių žmonių, kurie sparčiai sensta. Filmavimas vyko Dominikos Respublikoje tris mėnesius per COVID-19 pandemiją. Filmas Jungtinėse Amerikos Valstijose pradėtas rodyti liepos 23 d. Jis buvo sėkmingas, visame pasaulyje uždirbo 90 milijonų JAV dolerių, o jo biudžetas siekė 18 milijonų JAV dolerių, nors kritikai filmą vertino nevienareikšmiškai.